Translate the text from Welsh to English.



 
Mae Llywodraeth Cymru yn cynyddu swm y cyllid ar gyfer y Gronfa Cymorth Dewisol (CCD) er mwyn gallu cefnogi’r galw am gymorth ariannol gan bobl ledled Cymru.


Wrth i’r cyfyngiadau aros gartref barhau, mae teuluoedd wedi bod yn troi at y gronfa am gymorth ychwanegol i’w helpu gyda rhywfaint o’r pwysau ariannol a’r heriau maent yn eu hwynebu.


Yn y cyfamser, mae’r Gweinidog ar gyfer Tai a Llywodraeth Leol, Julie James, wedi galw ar Lywodraeth y DU i wneud newidiadau brys i’r Taliadau Tai Dewisol (TTD) i helpu i warchod mwy o bobl sy’n wynebu caledi ac i ddarparu cymorth cyflymach i’r rhai sydd ei angen.    


Wrth gyhoeddi’r cyllid ychwanegol ar gyfer y CCD, dywedodd y Dirprwy Weinidog ar gyfer Tai a Llywodraeth Leol, Hannah Blythyn:



> Mae’r coronafeirws yn cael effaith ddramatig ar gyllid pobl a theuluoedd gyda hawliadau am Gredyd Cynhwysol a’r galw ar y CCD yn fwy nag erioed.
> 
> 
> Dyma rai o’r bobl mwyaf agored i niwed yn ein cymdeithas ni sydd, heb unrhyw fai ar eu rhan hwy, yn wynebu newid enfawr yn eu hamgylchiadau. Mae’n gwbl briodol ein bod ni’n gwneud popeth o fewn ein gallu i’w gwarchod nhw rhag y pwysau ariannol eithriadol.
> 
> 
> Bydd y cyllid rwyf yn ei gyhoeddi heddiw’n ein helpu i gefnogi cymaint o bobl ag y gallwn ni drwy’r cyfnod hwn o galedi ariannol.


Mae’r CCD yn darparu arian grant i gefnogi pobl sy’n wynebu caledi eithafol. Bydd llawer o’r bobl yma y rhai mwyaf agored i niwed mewn cymdeithas oherwydd problemau cysylltiedig â thlodi a phroblemau corfforol a meddyliol ac felly maent yn wynebu mwy o risg o effeithiau’r coronafeirws.


Mae’r Gweinidog ar gyfer Tai a Llywodraeth Leol Julie James wedi ysgrifennu at Lywodraeth y DU gan ei hannog i newid y Taliadau Tai Dewisol. Mae’r rhain ar gael i bobl sy’n derbyn Budd\-dal Tai a Chredyd Cynhwysol, ond mae’n rhaid iddynt aros o leiaf bum wythnos cyn eu derbyn.           


Nid oes gan bobl nad oes ganddynt hawl i’r un o’r ddau fudd\-dal yma, ond sydd ar incwm is oherwydd y coronafeirws, hawl i’r taliadau.   


Mae’r Gweinidog yn galw ar Lywodraeth y DU i wneud newid parhaol i roi hawl i bawb sy’n hawlio Credyd Cynhwysol i gael TTD o ddyddiad eu hawlio, yn hytrach nag aros am bum wythnos.             


Hefyd mae eisiau gweld newid dros dro i roi mynediad i’r TTD i’r rhai sy’n wynebu anawsterau gyda thalu costau cysylltiedig â thai o ganlyniad i’r coronafeirws ond nad ydynt yn derbyn y budd\-daliadau hyn.              


Dywedodd Ms James:



> Rydw i’n bryderus iawn y bydd tenantiaid yn y sector cymdeithasol a rhent preifat yn wynebu anawsterau gyda thalu costau tai ac yn wynebu llai o incwm oherwydd yr argyfwng presennol.                    
> 
> 
> Wrth gwrs, rydyn ni’n annog unigolion a theuluoedd i ofyn am gefnogaeth drwy Gredyd Cynhwysol a’r amrywiaeth o gynlluniau sydd gan y llywodraeth, ond mae llawer yn dal i wynebu anawsterau ariannol, ac mae’n rhaid i ni wneud cymaint â phosib i’w cefnogi nhw. Felly rydw i wedi gofyn i Lywodraeth y DU ystyried y newidiadau hyn fel cyfrwng i gynnig cefnogaeth hanfodol ar unwaith ac yn y tymor hwy i denantiaid ar incwm isel.







Translation:


 
The Welsh Government is increasing the amount of funding for the Discretionary Assistance Fund (DAF) so it can support the calls for financial help from people across Wales.


As the stay\-at\-home restrictions continue, families have been turning to the fund for additional support to help them with some of the financial pressures and challenges they are facing.


Meanwhile, the Minister for Housing and Local Government Julie James has called on the UK Government to make urgent changes to Discretionary Housing Payments (DHP) to help protect more people in hardship and provide faster help to those who need it.


Announcing the additional funding for the DAF, Deputy Minister for Housing and Local Government Hannah Blythyn said:



> Coronavirus is having a dramatic impact on people’s and family finances with claims for Universal Credit and calls on the DAF at a record high.
> 
> 
> These are some of the most vulnerable people in our society, who, through no fault of their own, find themselves facing a significant change of circumstances. It’s only right that we do all we can to protect them from extreme financial pressure. 
> 
> 
> The funding I am announcing today will help us support as many people as we can through this period of financial hardship.


The DAF provides grant funding to support people experiencing extreme hardship. Many of people will be the most vulnerable in society due to issues relating to poverty, physical and mental health issues and are therefore at greater risk from the impacts of coronavirus.


Minister for Housing and Local Government Julie James has written to the UK Government urging it to change Discretionary Housing Payments. These are available to people in receipt of Housing Benefit and Universal Credit, but they have to wait at least five weeks to receive it.


People who are not entitled to either of those two benefits, but are on reduced incomes due to coronavirus, have no entitlement to the payments.  


The Minister is calling on the UK Government to make a permanent change to give all Universal Credit claimants entitlement to DHP from the date of their claim, rather than waiting for five weeks.


She also wants a temporary change to give those people who are not in receipt of these benefits but are facing difficulties meeting housing\-related costs as a result of coronavirus access to DHP.


Ms James said:



> I’m very concerned tenants in the social and private rented sector may face difficulties meeting housing costs in the face of reduced incomes during the current crisis.
> 
> 
> We are, of course, encouraging individuals and households to seek support through Universal Credit and the range of government schemes, but many still face financial difficulty and we need to do as much as possible to support them. I have therefore asked the UK Government to consider these changes as a means of delivering both immediate and longer term vital support for low income tenants.